მელ გიბსონი

მელ გიბსონი (; 3 ღურთუთა, 1956) — ამერიკალი არტისტი, რეჟისორი, პროდიუსერი დო სცენარისტი. მელ გიბსონი შქვითი სქუაშ მუმა რე.

 ბიოგრაფია 
მელ გიბსონქ დებადჷ ირლანდიარი კათოლიკეფიშ ფანიას. 1968 წანას გიბსონეფიშ ფანიაქ, ნამუსჷთ მელიშ მოხ, ხოლო 10 ბაღანა რდჷნ, ავსტრალიაშა გინორთჷ ოხორუშა დო მელ გიბსონქჷთ ბაღანობა თექ, ფერმას მიკიჸონჷ. გიბსონი ბაღანობაშე წჷმორინეფს დგჷნდჷ და დო ჯიმალეფიშ ოწოხოლე. თიში დაქ, წეკითხჷ მუ სიდნეიშ თეატრალური სტუდიაშ გაცხადება 18–20 წანერი ტალანტეფიშ გორუაშ გურშენ, მიდაჯღონჷ მელ გიბოსნიშ ფოტო. გიბსონი მიღეს სტუდიას, მორო სიდნეიშა გინულირი გიბსონს ბრელი ბორჯი მეუღუდჷ სერიშ ბარეფს.

სტუდენტობაშ ბორჯის ოკათუდჷ მუში მაართა ფილმის „ჩხე ზარხული“. 1979 წანას გიბსონი ავსტრალიური კინოჯილდო „სემით“ დაჯილდოეს დრამას „ტიმი“ რსულებური როლიშო. გეჸვენჯი „სემი“ თიქ მიღჷ პიტერ უირიშ ფილმის „გალიპოლი“ რსულებური როლიშო 1981 წანას. გიბსონიშ ჰოლივუდური დებიუტიქ იჸუ ფილმის „ბაუნტი“ (1984), სოდეთ თიში ფილმიშ პარტნიორი ენტონი ჰოპკინზი რდჷ. ჰოლივუდის მუზმარენ ფილმის გინოღალაშ უკული, გიბსონქ დირთჷ მუში მაჟირა ოდაბადეს. კინოკარიერას ჟირიწანიანი მოსვანჯაშ უკული გიბსონქ დირთჷ ფილმით ომაღურე ანჯარი (1987). ოქიანე აღიარება მიპალუ 1991 წანას „შარაშ მალჷმორის“ კათაფაში უკული.

1990–ნი წანეფიში დაჭყაფურს გიბსონქ დარსხჷ მუში კინოკომპანია ICON Production დო გინოჭყვადჷ მუშ დუდი რეჟისორიშ როლს უცადებუდკო. 1993 წანას თიქ გინიღჷ ფილმი „ადამიერი სახეშ უმუშო“. 1995 წანას თიქ გინიღჷ ეპიური ისტორიული დრამა ქომოლი გური. ფილმიქ ხვალე მაჯინეეფიშე ვარნ, კრიტიკოსეფშეთ დადებითი ფასება მიღჷ, ნამუეფქჷთ სურათი მუზმარენ ოსკარით დაჯილდეს დო წანაშ უუჯგუშაში სურათიშო ხეს ეუკუნეს.

 ფილმოგრაფია 

 არტისტი 

 რეჟისორი 
 1993 - ადამიერი სახეშ უმუშო (The Man Without a Face)
 1995 - ქომოლი გური (Braveheart)
 2004 - ქისეშ გემრეფი (The Passion of the Chris)
 2006 - აპოკალიპტო (Apocalypto)

 რესურსეფი ინტერნეტის 




კატეგორია:ამერიკალი არტისტეფი
კატეგორია:ამერიკალი კინორეჟისორეფი
კატეგორია:დუნაბადი 1956
კატეგორია:ნიუ-იორკალეფი
კატეგორია:ოსკარიშ მაღვენჯი კინორეჟისორეფი
კატეგორია:შოტლანდიარი ამერიკალეფი
კატეგორია:ავსტრალიარი ამერიკალეფი